Spoštovani starši.

Na osnovi sklepa vlade RS z dne, 29. 4. 2020, se postopoma odpravljajo tudi omejitve na področju šolstva. Predvidoma 18. 5. 2020 se bodo v šolo vrnili učenci 1., 2. in 3. razreda, teden dni kasneje še devetošolci in učenci, ki zaradi učnih težav potrebujejo pomoč v obliki dopolnilnega pouka in drugih oblik individualne in skupinske pomoči. Učenci od 4. do 8. razreda nadaljujejo s šolanjem na daljavo do konca šolskega leta.

Strokovne usmeritve Zavoda RS za šolstvo (ZRSŠ) in Nacionalnega inštituta za javno zdravje (NIJZ) šoli nalagajo prilagojeno organizacijo in izvedbo dejavnosti. Objavili smo jih na spletni strani šole. Zato nujno potrebujemo vaše informacije o vključenosti v razširjen program osnovne šole (jutranje varstvo, podaljšano bivanje), prehranskih obrokih ter koriščenju prevoza s šolskim kombijem.

Prilagamo **še izjavo, ki jo boste šoli posredovali prvi šolski dan (18. 5. 2020**) . Z izjavo zagotavljate, da je vaš otrok zdrav. Izjavi dodajamo seznam omejitev po sklepu RSK za pediatrijo (omejitve se upoštevajo pri pripravi in izvedbi vrnitve učencev v šolo).

V nadaljevanju vas prosimo za posredovanje informacij, ki bodo pomembne za organizacijo dela v šoli od 18. maja 2020.

*Ime in priimek otroka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, razred \_\_\_\_\_\_\_\_\_\_\_\_*

1. *Otrok bo zaradi zdravstvenih omejitev ostal doma: DA NE (obkrožite)*

***(V primeru, da ste odgovorili z DA, na naslednja vprašanja ne odgovarjajte).***

1. *Otrok bo obiskoval jutranje varstvo: DA (ura prihoda v JV\_\_\_\_\_\_\_\_\_\_\_ ) NE (obkrožite)*

*(PRIPOROČILO: ker ne bo dovoljeno združevanje otrok, prosimo, da otroka v skladu z vašimi možnostmi v šolo pripeljete pred pričetkom pouka, brez vključitve v jutranje varstvo).*

1. *Otrok bo po pouku ostal v podaljšanem bivanju: DA NE (obkrožite)*

*Če ste obkrožili DA, označite, do katere ure:*

|  |  |  |  |  |
| --- | --- | --- | --- | --- |
| do 12.45 | do 13.30 | do 14.00 | do 15.00 | Izjemoma do 16.00 |

*(PRIPOROČILO: ker ne bo dovoljeno združevanje otrok, prosimo, da otroka v skladu z vašimi možnostmi v šoli prevzamete do*

*15.00, oziroma, pridete ponj po koncu pouka, kljub temu, da je bil prej vključen v OPB)*

1. *Otrok bo v šoli jedel naslednje obroke (obkrožite):*

* *malico,*
* *kosilo,*
* *popoldansko malico ( bomo organizirali le v primeru, če bo več kot 20 učencev ostalo v OPB po 14.uri)*

1. *Otrok bo potreboval šolski prevoz s kombijem (le v primeru, če starši ne morete zagotoviti individualnega prevoza otroka):*

*DA NE (obkrožite)*

*Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Podpis staršev:*